armvectores/hy_wikipedia_2023 huggingface dataset:
Վալենտին Չեռնիկով

Վալենտին Չեռնիկով (ռուս.՝ Валентин Михайлович Черников), (ապրիլի 1, 1937, Երևան - հունվարի 5, 2002, Նիժնի Նովգորոդ), ԽՍՀՄ սուսերամարտիկ, աշխարհի չեմպիոն (1961), սուսերամարտի թիմային մրցույթների Օլիմպիական խաղերի մրցանակակիր (1960)։ ԽՍՀՄ սպորտի վարպետ (1958)։ Պարգևատրվել է «Աշխատանքային ծառայության համար» մեդալով (1960)։


== Կենսագրություն ==
Վալենտին Չեռնիկովը ծնվել է 1937 թվականի ապրիլի 1-ին Երևանում։ Սուսերամարտով սկսել է զբաղվել 1953 թվականից՝ Հենրիխ Հարությունյանի մոտ։ Իր մասնագիտացման մեջ ընտրել է սրերով սուսերամարտy։ 1958 թվականին պատանիների շրջանում դարձել է աշխարհի չեմպիոն, ինչպես նաև ԽՍՀՄ գավաթի առաջին խաղարկությանն անձնական հաշվով նույնպես հաղթել է։ 1956-1963 թվականներին ընդգրկվել է ԽՍՀՄ ազգային հավաքականի մեջ։ ԽՍՀՄ կազմում Հռոմի օլիմպիական խաղերին դարձել է մրցանակակիր, իսկ թիմային մրցույթներում՝ աշխարհի չեմպիոն։ 1964 թվականին ավարտել է սպորտային կարիերան։ 
Հետագայում երկար տարիներ՝ Սպարտակ ընկերությունում և Երևանի պատանի հնգամարտիկների դպրոցում զբաղվել է մարզչական գործունեությամբ։ Մասնակցել է աշխարհի կրկնակի չեմպիոն, Օլիմպիական խաղերի մրցանակակիր Աշոտ Կարագյանի և ԽՍՀՄ չեմպիոն Արմեն Նավասարդյանի պատրաստումներին։
1994 թվականին տեղափոխվել է Նիժնի Նովգորոդ, որտեղ անցկացրել է կյանքի վերջին տարիները։ Մահացել է 2002 թվականի հունվարի 5-ին։


== Ծանոթագրություններ ==


== Աղբյուրներ ==
Սեմենով Ի. Յա. Ռոսները Հայաստանի պատմության մեջ. — Երևան: Լուսաբաց, 2009. — 297 с.
Տիշլեր Դ. Ա. Սուսերամարտ։ հանրագիտարան. — Մոսկվա: Չելովեկ, 2011. — 702 с.


== Արտաքին հղումներ ==
Օլիմպիական վիճակագրությունը Sports-Reference.com կայքում Archived 2012-11-03 at the Wayback Machine.
Պրոֆիլը Ռուսաստանի սուսերամարտի ֆեդերացիայի կայքում
Գիհի կազակական

Գիհի Կազակական (լատ.՝ Juniperus sabina), նոճազգիների ընտանիքին պատկանող մշտադալար մերկասերմ թփատեսակ, որն ունի 0,6-1 մ բարձրություն, հարթ կեղև, բուն և ճյուղեր։ Գրանցված է Հայաստանի Հանրապետության Կարմիր գրքում։
Ընձյուղները կլոր և մուգ կանաչ են։ Տերևները ասեղանման են կամ թեփուկանման։ Ունի կլոր կոներ։ Երկտուն բույս է։ Դա նշանակում է, որ արակական հասկիկները գտնվում են մեկ, իգական կոները այլ բույսերի վրա։ Ծաղկում է ապրիլին, իսկ կոները հասունանում են հոկտեմբերին։
Հիմնականում տարածված է Կովկասում և Միջին Ասիայում։ Հայկականի տարածքում հանդիպում է Սևանի ավազանում և Մեղրիում, մեծ մասամբ չոր լանջերում, վերին լեռնային գոտում։ Աճում է ծովի մակերևույթից 2500 մ բարձրության վրա։ Ցրտադիմացկուն և շոգադիմացկուն բույս է։ Պահանջկոտ չէ խոնավության և հողի հանդեպ։
Կազակական գիհին թունավոր բույս է, որովհետև տերևներում պարունակում է սաբինոլ յուղը, որն օգտագործվում է ժողովրդական բժշկության մեջ։ Բազմանում է սերմերի և կտրոնների միջոցով։ Հրաշալի բուսատեսակ է քարապարտեզների, ալպինարիաների, թեք լանջերի և ծաղկապարտերային ձևավորումների համար։


== Նկարագրություն ==
Ցածր, սովորաբար հողի վրա փռված թուփ է, որն ունի մինչև 50 սմ բարձրություն։ Փայլուն, վառ կանաչ, նշտարաձև-գծային և սրացած տերևները մեջքի կողմից ուռուցիկ են և կեսի մոտ փոս ընկած օվալ գեղձով։ 4-6 մմ տրամագծով կոները մանր են։


== Տարածվածություն ==
Հանդիպում է Սևանի (Փամբակ, Դարանակ), Դարեղեգիսի (Սելիմի լեռնանցք) և Մեղրու (Վահրավար, Գողթան լեռնագագաթի լեռնաճյուղեր) ֆլորիստիկական շրջաններում։ Աճում է նաև Կովկասի այլ շրջաններում, Հարավային և Միջին Եվրոպայում, Սիբիրում, Հյուսիսային Մոնղոլիայում և Միջին Ասիայում։


== Էկոլոգիա ==
Աճում է ենթալպյան գոտում՝ ծովի մակարդակից 2400-2500 մ բարձրությունների վրա, հազվադեպ թփուտների մացառուտներում, ինչպես նաև քարաթափվածքային և մանրաքարոտ լանջերին։ Պտղաբերում է հուլիս-հոկտեմբեր ամիսներին։ Լավ է բազմանում վեգետատիվ ճանապարհով և առատ պտղաբերում է։


== Պահպանություն ==
Վտանգված տեսակ է։ Արեալը մասնատված է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Սևան» ազգային պարկի տարածքում


== Ծանոթագրություններ ==
Գուարդիառեջա

Գուարդիառեջա (իտալերեն՝ Guardiaregia), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 798 մարդ, բնակչության խտությունը կազմում է 19 մարդ/կմ²։ Զբաղեցնում է 41 կմ² մակերես։ Փոստային ինդեքս՝ 86014, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0874 785131
Էլեկտրոնային հասցե՝ comune.guardiaregia@virgilio.it
Գլխավոր կայք՝ http://www.comune.guardiaregia.cb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թաունգ (քաղաք)

Թաունգ (անգլ.՝ Taung), քաղաք Հարավաֆրիկյան Հանրապետության Հյուսիս-Արևմտյան նահանգում։ 2011 թվականի Հարավաֆրիկյան պետական մարդահամարի տվյալներով, բնակավայրի բնակչությունը կազմում է 18,289 մարդ։ Բնակչության միջին խտությունը՝ 880 մարդ/կմ²։
Տարածքը՝ 20.75 կմ²։ Պաշտոնական լեզուն համարվում է անգլերենը, սակայն երկրում տարածված է նաև աֆրիկանսը և հոլանդերենը։


== Ծանոթագրություններ ==
P.V. Tobias, Dart Taung and the Missing Link (Inst. for the Study of Man in Africa, 1984)
L.R. Berger and B. Hilton-Barber, In the Footsteps of Eve (National Geographic Press, 2001)
L.R. Berger and B. Hilton-Barber, Field Guide to the Cradle of Humankind (Struik, 2001)
L.R. Berger Am. J.Phys. Anth. 131:166-168 (2006) Archived 2011-07-15 at the Wayback Machine.


== Ծանոթագրություններ ==
Պանգա (գյուղ, Մուստյալա շրջան)

Անվան այլ կիրառումների համար տե՛ս՝ ՊանգաՊանգա (էստ․՝ Panga), գյուղ Էստոնիայի Սաարեմաա նահանգի Մուստյալա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պունակխա

Պունակխա (སྤུ་ན་ཁ་), Բութանի քաղաք, ձոնգխագա Պունակխայի վարչական կենտրոն։ Քաղաքը ձևավորվել է Պունակխա-ձոնգ ամրոցի մոտ, որն ունի մեծ մշակութային, պատմական նշանակություն։ Քաղաքն այդքան էլ մեծ չէ, կարելի է անցնել ոտքով։ Քաղաքը եղել է Բութանի մայրաքաղաքը մինչև 1955 թվականը։


== Պատմություն ==

Պունակխա ձոնգը կառուցվել է Շաբդրունգ Նգավանգ Նամգյալի կողմից XVII դարում։ Հին ժամանակներից ձոնգը համարվել է Պունակխա գավառի մայրաքաղաքը։ Երկար ժամանակ Պունակխան Բութանի մայրաքաղաքն է եղել և նաև թագավորի ձմեռային նստավայրը, իսկ այժմ այն Ջե Կխեմպոյի ձմեռային նստավայրն է՝ բութանական բուդդիզմի ղեկավարը, որը ձմռան ցուրտ ամսիներին իր 300 վանականների հետ տեղաձոխվում է այստեղ, այս քաղաքը գտնվում է բարենպաստ կլիմայական գոտում։ Այժմ այստեղ տեղակայված է ձոնգխագա Պունակխայի վարչակազմը։


== Աշխարհագրություն ==
Պունակխա քաղաքը գնվում է Բութանի արևմուտքում՝ Պխո և Մո գետերի միախառնման վայրում, որոնք միախառնվելով ձևավորում են Սանկոշ գետը։


== Տրանսպորտ ==
Քաղաքով է անցնում Վանգդի-Պխոդրանգ ճանապարհը դեպի ձոնգխագա Գասա։ Հեռավորությունը Պարո օդանավակայանից 50 կմ է։ Մայրաքաղաքում կան տաքսիներ և ավտոբուսներ։


== Տեսարժան վայրեր ==
Պունակխա-ձոնգ,
Կամուրջ Մո-Չու գետի վրա։


== Ծանոթագրություններ ==


== Արտաքին հղումներ ==
Пунакха — древняя столица
Punakha Map — Satellite Images of Punakha
GeoHack — Punakha
Карты Google
Աղջաղալա (այլ կիրառումներ)

Աղջաղալա, կարող է վերաբերել՝

Աղջաղալա - գյուղ Արևելյան Հայաստանում, Կարսի մարզում
Աղջաղալա - հարթություն Ղարաբաղի բարձրավանդակում, նրա հյուսիսային մասում նախկին Գյուլիսիտանի գավառում
Աղջաղալա - ձմեռանոց Դիլիջան քաղաքի շրջակայքում
Բաբկա (բնավայր)

Բաբկա բնավայր (ուկրաիներեն՝ Урочище Бабка), համապետական նշանակության բնության բուսաբանական հուշարձան։ Գտնվում է Բորոդյանի շրջանի տարածքում (Կիևի մարզ, Ուկրաինա), կաղնիների և կաղնե-բոխային անտառների մասսիվ է։ Զբաղեցնում է 78 հեկտար տարածք։


== Պատմություն ==
Բնության հուշարձանը ստեղծվել է ՈւԽՍՀ-ի Մինիստրների խորհրդի 14.10.1975 թվականի № 780-Р հրամանի համաձայն։
Ըստ 2011 թվականի հետազոտությունների արդյունքների՝ որսարգելավայրը միատեսակ ծառերից բաղկացած սաղարթավոր անտառի չափանմուշ էր, այնտեղ չկային բնապահպանական կանոնակարգի նկատելի խախտումներ։ 2013 թվականի կադաստրային քարտեզների հետազոտությունները ցույց տվեցին, որ որսարգելավայրի տարածքում կան ընդհանուր 7,5 հեկտար մակերեսով հողակտորներ, որոնք օգտագործվել են օրենսդրության խախտումներով։


== Նկարագրություն ==

Բնավայրը գտնվում է Կիևի մարզի Բորոդյանի շրջանի Պորոսկոտեն գյուղի մոտակայքում։ Բնության հուշարձանը ստեղծվել է Կիևյան անտառների համար հազվադեպ կաղնիների և կաղնե-բոխային անտառների պաշտպանության և պահպանման նպատակով։
Որսարգելավայրի տարածքը թույլ լեռնային է, գտնվում է Ստրիժեն գետի հովտում, հատվում է առուներով և ունի արհեստական լճակներ։
Արգելավայրի մեծ մասը զբաղեցնում են արևմտյան սահմանի զամբյուղախոտային անտառները, ինչպես նաև կաղնե-բոխային անտառների մասսիվները, որտեղ աճում է մազածածկ կնյուն (Carex pilosa), նշտարաձև աստղիկ (Stellaria holostea), սովորական այծոտն (Aegopodium podagraria), առուների հովիտներում՝ սև լաստենի։


== Բնություն ==
Բնավայրում աճում է ավելի քան 150 տեսակի անոթավոր բույս։ Կան գարնանային էֆեմերոիդներ, որոնցից գերակշռում է թավուտի հողմածաղիկը (Anemone nemorosa), կաղնե-բոխային անտառներում՝ բացատային անծխոտը (Corydalis solida): Հանդիպում են նաև Կարմիր գրքում գրանցված բույսեր՝ երկտերև լյուբկա (Platanthera bifolia), կանաչ լյուբկա (Platanthera chlorantha), Dactylorhiza maculata, երկտերևի ձվաձև (Listera ovata), գանգրավուն շուշան (Lilium martagon), ստվերային կնյուն (Carex umbrosa)։


== Ծանոթագրություններ ==


== Գրականություն ==
Фіторізноманіття Українського Полісся та його охорона / Під заг. Ред. Т.Л.Андрієнко. — К.: Фітосоціоцентр, 2006.


== Արտաքին հղումներ ==
«Բաբկա բնավայր»։ Природно-заповідний фонд Київщини (ուկրաիներեն)։ Արխիվացված է օրիգինալից 2013-05-19-ին։ Վերցված է 2013-05-05
Մեծ Արագյալ

Մեծ Արագյալ գյուղն ընկած է Ջավախք լեռնաշխարհի հյուսիսարևելյան մասում, Թափարվան գետի ձախ ափին, հարթության վրա, շրջկենտրոնից 7 կիլոմետր հեռու։
1903 թ. ծխերի թիվը 80 էր, բնակչության թվաքանակը եղել է 149 մարդ։
Մինչև հայ գաղթակաների բնակության հաստատելը, մեծ Արագյալում շուրջ 300 տարի ապրելիս են եղել սունի հավատին պատկանող մուսուլման թուրքեր։
1840 թվականից հիշատակվում է գյուղի փայտաշեն եկեղեցին, որից հետո գյուղացիները իրենց միջոցներով կառուցում են մի քարաշեն եկեղեցի, տալով նրան Սուրբ խաչ անունը։ Դեռ այսօր էլ այդ եկեղեցին գոյություն ունի, բայց չի գործում։ 1986 թ. նախաձեռնությամբ ու Ա. Արիստեկամյանի միջոցներով կառուցվել է մի գողտրիկ մատուռ։ Մեծ Արագյալում ու նրա շրջակայքում այլ սրբավայրեր չկան։
Գյուղի տարածքը հարուստ է սառն ու զուլալ աղբյուրներով։ Դրանցից են Սեյրանեց, Սանոսենց, Քարաղբյուր և այլն։
Մեծ Արագյալում աղբյուրներ վերանորոգողի և բարեկարգողի անուն է վաստակել Արշալույս Ղազարի Հակոբյանը և Բաբկեն Պոզոյանը։
Արագյալի բնակչությունը գաղթել են Էրզրումի նահանգի Բրդոնք գյուղից։ Մեծ Արագյալից է նաև գեներալ-գնդապետ Գուրգեն Դալիբալթայանը, որի անվամբ են կոչել նաև Մեծ Արագյալի միջնակարգ դպրոցը։
Երբ 1829 թ սեպտեմբերի 2-ի Ադրինապոլսի հաշտության պայմանագրից հետո հայտնի դարձավ, որ Էրզումի գավառը ևս մտնում է Թուրքիայի կազմի մեջ։
Բրդոնք գյուղն ընկած է Սերչիմ և Շոհալու կիրճերի միջև, մի այգեշատ ու գեղեցիկ ձորակի մեջ։
Այն բրդոքցիները, որոնք չգաղթեցին ու մնացին տեղում,1915 թ. մեծ եղեռնի ժամանակ տեղահանվեցին 25 հազար հայերի, թվում կոտրվեցին Կամախի ամենակուլ կիրճում Խալիլ բեյի և նրա մարդասպանների ձեռքով։
1830 թ. մայիս։ Թուրքիայի լեռներով մի քարավան էր շարժվում։ Այն հիմնականում կազմված էր Բրդոնք գյուղի բնակիչներից։ Քարավանի մեջ էր նաև Մանաս տոհմապետի գերդաստանը և գաղթի քարավանի փրկությունն ապահով տեղ հասնելու ամբողջ հոգսը փոքրիկ զորախմբի վրա էր։
(7637) 1984 DN

(7637) 1984 DN, աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 23-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,558356 ա. մ., առավելագույնը մոտենում է 2,0198 ա. մ. հեռավորության վրա և հեռանում 3,0969 ա. մ.։ Արեգակի շուրջ մեկ ամբողջական պտույտ է կատարում 1494,65 երկրային օրվա ընթացքում, իր ուղեծրով շարժվելով միջինում 0,240859 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7637) 1984 DN աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տարածություն և ժամանակ, Նյուտոնյան տեսություն

Բացարձակ տարածություն,  դասական մեխանիկայում - էվկլիդյան եռաչափ տարածություն, որում գործում է Գալիլեյի հարաբերականության և փոխակերպման սկբունքը։

Այս հասկացությունը «Բնական փիլիսոփայության մաթեմատիկական սկզբունքները»-ում ներկայացվել է Նյուտոնի կողմից (բացարձակ ժամանակ հասկացության հետ միասին)։ Ըստ նրա ժամանակն ու տարածությունը հանդես են գալիս որպես մեկ ամբողջություն, որոնք գոյություն ունեն ինչպես միմիանցից, այնպես էլ  նյութական մարմիններից անկախ։... ժամանակն ու տարածությունը ներառում են ինչպես իրենց, այնպես էլ գոյություն ունեցող ամեն ինչ։ Ժամանակի մեջ ամեն ինչ դասավորվում է հաջորդականությամբ, իսկ տարածության մեջ՝ դիրքով։ Իրականում նրանք բնորոշում են մարմնի դիրքը, բայց մարմնի շարժման սկզբնական դիրքը որոշելն անհեթեթություն է։ Այսպիսով այդ դիրքերը բացարձակ են, իսկ դիրքերի միջև տեղափոխությունը՝ բացարձակ շարժում :Միևնույն ժամանակ Նյուտոնը նշում է ներկայիս  հասկացության անորոշությունը.Ժամանակը, տարածությունը, դիրքը և շարժումը հայտնի հասկացություններ են։ Այս  հասկացությունները սովորաբար վերաբերում են այն ամենին, ինչն ընկալվում է մեր զգայարանների կողմից։ Այստեղից էլ առաջանում են մի շարք սխալ դատողություններ, որոնք շտկելու համար անհրաժեշտ է վերը նշված հասկացությունները բաժանել բացարձակ և հարաբերական, ճշմարիտ և թվացյալ, մաթեմատիկական և աշխարհիկ ձևերի :Որպես այդպիսի մաթեմատիկական հասկացություն Նյուտոնը ներմուծեց  հատուկ հաշվարկման իներցիալ համակարգ , որի միջոցով էլ դիտարկվում է բացարձակ շարժումը, չնայած որ ֆիզիկորեն այն իրական չի լինի, եթե միայն այն չկապենք ինչ-որ անշարժ մարմնի, օրինակ՝ անշարժ աստղերի հետ։


== Մաթեմատիկական մոդելը ==
Ի տարբերություն Արիստոտելի, Նյուտոնի առաջադրած տարածությունն և ժամանակը հնարավոր չէ դիտարկել որպես E3×E1: Առաջին հերթին դա կախված է նրանով, որ Նյուտոնի տեսության մեջ բացակայում է բացարձակ շարժում հասկացությունը։ Օրինակ, եթե դուք գտնվում եք մի հաշվարկման իներցիալ համակարգում, ապա ոչ մի փորձով չեք կարող որոշել, այն ուղղագիծ հավասարաչափ է շարժվում մեկ այլ հաշվարկման իներցիալ համակարգի նկատմամբ, թե ոչ։ Այդ իսկ պատճառով հնարավոր չէ համապատասխանություն մտցնել տվյալ տարածության, որում դուք գտնվում եք, երկու կետերի միջև տվյալ ժամանակում,  և որոշ ժամանակ առաջ։ Քանի որ Նյուտոնի տեսությունը թույլ է տալիս որքան հնարավոր է մեծ արագությունների գոյությունը, ապա յուրաքանչյուր կետ տարածության մեջ ժամանակի t1 պահին, համապատասխանում է t≠t1 պահին տարածության մեկ այլ կետին։ Այդ իսկ պատճառով ժամանակի ցանկացած պահին ցանկացած կետի կարելի է վերագրել իր տաժածությունը։ Այսպիսով Նյուտոնի տարածությունն ու ժամանակը E1 կարգի շերտավորված տարածություն է, որն իրենից ներկայացնում է E3 կարգի շերտի բացարձակ ժամանակը հարաբերական տարածության մեջ։ 


== Ծանոթագրություններ ==


== Գրականություն ==
Исаак Ньютон. Математические начала натуральной философии = Philosophiæ Naturalis Principia Mathematica / Перевод с латинского и комментарии А. Н. Крылова, предисловие Л. С. Полака. — М.: Наука, 1989. — ISBN 5-02-000747-1.
Կրասնոե (գյուղ, Բերեզանկայի շրջան)

Անվան այլ կիրառումների համար տե՛ս՝ ԿրասնոեԿրասնոե (ուկրաիներեն՝ Красне), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Կրասնոե գյուղում բնակվում էր 1 198 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յումատա

Յումատա  (ռուս.՝ Юмата), գետ Արխանգելսկի մարզում, Ռուսաստանում, հոսում է Վերխնետոեմսկի շրջանում։ Գետաբերանը տեղակայված է Հյուսիսային Դվինա գետի աջ ափին՝ 311 կմ հեռավորության վրա։ Գետի երկարությունը՝ 40 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033164
Հիդրոլոգիական ուսումնասիրությունների կոդը -  103003316
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1726

1726 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1726 թվականն է, 
XVIII դարի 26-րդ տարին։


== Դեպքեր ==
Հոկտեմբերի 26՝ Լոնդոնում լույս է տեսնում Ջոնաթան Սվիֆթի «Գուլիվերի ճանապարհորդությունը»;
Դեկտեմբերի 24՝ իսպանացիները հիմնադրում են Մոնտեվիդեոն։


== Ծնունդներ ==
Հովսեփ Էմին - հայ ազատագրական պայքարի գործիչ (մահ. 1809)


== Մահեր ==
Ռեմբրանդի նկարների ցանկ

Ստորև ներկայացված է հոլանդացի գեղանկարիչ, օֆորտանկարիչ, համաշխարհային արվեստի և հոլանդական գեղանկարչության ոսկեդարի խոշոր ներկայացուցիչ Ռեմբրանդի նկարների ցանկը, որը կազմվել է «Ռեմրանդ» հետազոտական նախագծի կողմից՝ 2014 թվականին։    


== Ծանոթագրություններ ==


== Աղբյուրներ ==
A Corpus of Rembrandt Paintings I (1625–1631). Bruyn, J., Haak, B., Levie, S.H., van Thiel, P.J.J. 1982. 978-90-247-2614-1.
A Corpus of Rembrandt Paintings II (1631–1634). Bruyn, J., Haak, B., Levie, S.H., van Thiel, P.J.J. 1986. 978-90-247-3339-2.
A Corpus of Rembrandt Paintings III (1635–1642). Bruyn, J., Haak, B., Levie, S.H., van Thiel, P.J.J., van de Wetering, E. (Ed.). 1990. 978-90-247-3781-9.
A Corpus of Rembrandt Paintings IV (Self-Portraits). van de Wetering, Ernst (Ed.). Springer. 2005. 978-1-4020-3280-6.
A Corpus of Rembrandt Paintings V (The Small-Scale History Paintings). van de Wetering, Ernst (Ed.). Springer. 2010. 978-1-4020-4607-0.
A Corpus of Rembrandt Paintings VI: Rembrandt’s Paintings Revisited – A Complete Survey. Ernst van de Wetering. Springer. 2014. 978-9-4017-9173-1.
Նիլ Ֆլին

Նիլ Ֆլին (անգլ.՝ Neil Flynn, նոյեմբերի 13, 1960(1960-11-13), Չիկագո), ամերիկացի դերասան և սցենարիստ։ Հայտնի է «Կլինիկա» ֆիլմում իր հավաքարարի դերով, Մաիկա Հեկայով, «Լինում է և ավելի վատ» սիթքոմից Հիթոն Պատրիսիայի ամուսնու կերպարով։


== Կենսագրություն ==
Ֆլինն ավարտել է իր ՝ Ուոկիգանի Միջնակարգ կրթությունը (Արևելյան համալսարանական քաղաքամաս)։ Պեորիայում ավարտել է Բրեդլի Համալսարանը։ Չիկագոյում խաղացել այնպիսի թատրոններում, ինչպիսիք են անգլ.՝ ImprovOlympic և անգլ.՝ Second City։ Եղել է Դել Կլոսի ուսանող։ Ֆլինը հայտնիություն ձեռք է բերել «Կլինիկա» ֆիլմում իր հավաքարարի դերով։ Սկսնակ դերասանը ուժերը փորձել է բժիշկ Կոկսի կերպարում,որում հետագայում ամրապնդում են Ջոն Մակգինլիին։ Հավաքարարի դերը պլանավորված էր իբրև դիպվածային և էպիզոտիկ կերպար, բայց այն հանդիսատեսին այնքան է դուրս գալիս, որ դարձնում են սերիալի գլխավոր դերերից մեկը։
2009 թվականից նա նկարահանվել է «Ավելի վատ էլ է լինում» սիթքոմում, Պատրիսիա Հիթոնի հետ։


== Ֆիլմագրություն ==


== Ծանոթագրություններ ==
Չուլպան-2-րդ

Չուլպան-2-րդ (ռուս.՝ Чулпан-2-й, բաշկիրերեն՝ 2-се Сулпан), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 141 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արուք (այլ կիրառումներ)

Արուք, կարող է վերաբերել՝

Արուք - գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում
Արուք - գյուղ Օսմանյան կայսրությունում, Տրապիզոնի վիլայեթի Օրդուի գավառում
Մակ-Քորմիկ շրջան (Հարավային Կարոլինա)

Մակ-Քորմիկ շրջան (անգլ.՝ McCormick County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.020 կմ² է, բնակչությունը՝ 9.958 մարդ (2000 թ. տվյալներով)։ Շրջկենտրոնն է Մակ-Քորմիկ բնակավայրը։ Կազմավորվել է 1914 թ.։
Կառլոս (այլ կիրառումներ)

Կառլոս, կարող է վերաբերել՝

Կառլոս - թագավորներ Ֆրանսիայում և Անգլիայում
Կառլոս - տղամարդու անուն
Դիեգո Վալերի

Դիեգո Էռնան Վալերի (անգլ.՝ Diego Hernán Valeri, մայիսի 1, 1986(1986-05-01), Լանուս, Բուենոս Այրես, Արգենտինա), արգենտինացի ֆուտբոլիստ, կիսապաշտպան։ Հանդես է գալիս ամերիկյան «Պոտլանդ Տիմբերսի» կազմում։
2011 թվականին Արգենտինայի հավաքականի կազմում մասնակցել է 3 հանդիպման։
«Պոտլանդ Տիմբերսի» կազմում անցկացրած առաջին մրցաշրջանում ճանաչվել է ՄԼՍ-ի տարվա լավագույն նորեկ, ինչպես նաև թիմի հետ դարձել է ՄԼՍ-ի գավաթակիր։


== Ակումբային կարիերա ==


=== «Լանուս» ===
Դիեգո Վալերին սկսել է իր ֆուտբոլային կարիերան «Լանուս»-ի ակադեմիայում։
Թիմի հիմնական կազմում իր նորամուտը Դիեգոն նշել է 2003 թվականի սեպտեմբերի 27-ին՝ «Ատլետիկո Վելեզի» դեմ խաղում։ Հանդիպումն ավարտվել է 1:1 հաշվով։ 2007 թվականին Լանուսի կազմում դարձել է Արգենտնայի չեմպիոն։


=== «Պորտու» ===
2009 թվականի հուլիսի 16-ին Դիեգոն տեղափոխվել է պորտուգալական «Պորտու»։ Թիմի կազմում անցկացրել է մեկ մրցաշրջան և դարձել Պորտուգալիայի չեմպիոն։


=== «Ալմերիա» ===
2010 թվականին Վալերին վարձակալական հիմունքներով տեղափոխվել է իսպանական «Ալմերիա»։ Թիմի կազմում անցկացրել է կես մրցաշրջան։


=== «Պորտլանդ Տիմբերս» ===
2013 թվականի հունվարին Դիեգո Վալերին տեղախփովել է ամերիկյան «Պորտլանդ Տիմբերս»։ Տրանսֆերն արժեցել է 400000 դոլլար։
2013 թվականի օգոստոսի 6-ին ամերիկյան ակումբը գնել է ֆուտբոլիստի ամբողջական տրանսֆերը։ Թիմի կազմում իր առաջին երկու մրցաշրջանների ընթացքում Վալերին դարձել է 22 գոլի և 27 գոլային փոխանցման հեղինակ։
2014 թվականի օգոստոսի 6-ին ՄԼՍ-ի աստղերի թիմի կազմում մասնակցել է գերմանական «Բավարիայի» դեմ կայացած ընկերական խաղին։ Դիեգոն դարձել է հաղթական գոլի հեղինակ։
2016 թվականի օգոստոսի 10-ին Դիեգոն Վալերին երկարաձգել է թիմի հետ գործող պայմանագիրը։


== Միջազգային կարիերա ==
Արգենտինայի ազգային հավաքականի կազմում Դիեգոն իր նորամուտը նշել է 2011 թվականի մարտի 16-ին՝ Վենեսուելայի հավաքականի դեմ խաղում։ Հանդիպումն ավարտվել է Արգենտինայի ազգային հավաքականի հաղթանակով՝ 4-1 հաշվով։


== Ձեռքբերումներ ==
Արգենտինայի չեմպիոն - 2007
Պորտուգալիայի գավաթակիր - 2009/10
Պորտուգալիայի սուպերգավաթակիր - 2009
ՄԼՍ-ի գավաթակիր - 2015


== Ծանոթագրություններ ==


== Արտաքին հղումներ ==
Դիեգո Վալերի էջը ՄԼՍ-ի պաշտոնական կայքում
Էջը national-football-teams.com կայքում
Ֆելիքս Դանիելյան

Ֆելիքս Դանիելի Դանիելյան (հունվարի 21, 1938(1938-01-21), Երևան, Հայկական ԽՍՀ, ԽՍՀՄ - օգոստոսի 31, 2021(2021-08-31)), հայ կենդանաբան։ Կենսաբանական գիտությունների դոկտոր (1989), պրոֆեսոր (2002)։


== Կենսագրություն ==
Ֆելիքս Դանիելյանը ծնվել է 1938 թվականին Երևանում։ 1962 թվականին ավարտել է Երևանի պետական համալսարանը։ 1960 թվականից աշխատում է նույն համալսարանում, եղել է  ԵՊՀ կենդանաբանության ամբիոնի լաբորանտ, 1962-1969 թվականներին` ամբիոնի ավագ լաբորանտ, 1969-1971 թվականներին` ասիստենտ, 1971-1979 թվականներին` ավագ դասախոս, 1979-1990 թվականներին` դոցենտ, 1990-2004 թվականներին` պրոֆեսոր, 2004 թվականից`  ԵՊՀ կենդանաբանության ամբիոնի վարիչ։
Աշխատանքները վերաբերում են սողունների կուսածնության, կարգաբանության, բնապահպանական կենսաքիմիայի, իմունաբանության,
կենդանիների պաշտպանության, պոպուլյացիոն գենետիկայի հարցերին։


== Երկեր ==
Теория гибридного происхождения партеногенеза в группе кавказских скальных ящериц : (Эксперим.-теорет. исслед. ): авторефератдис. ... доктора биологических наук : 03.00.08 / АН УССР. Ин-т зоологии им. И. И. Шмальгаузена. - Киев, 1989. - 42 с.
Կենսաբանություն-10։ Դասագիրք ավագ դպրոցի 10-րդ դասարանի բնագիտամաթեմատիկական և ընդհանուր հոսքերի համար, Աստղիկ գրատուն հրատ., 2010 (համահեղինակ)։
Կենսաբանություն-10,11,12 ուսուցչի ձեռնարկ | Ավագ դպրոցի 10-12-րդ դասարանի բնագիտամաթեմատիկական և ընդհանուր հոսքերի համար, Աստղիկ գրատուն, հրատար., 2010 (համահեղինակ)։
Կենսաբանություն-11։ Դասագիրք ավագ դպրոցի 11-րդ դասարանի բնագիտամաթեմատիկական և ընդհանուր հոսքերի համար, Աստղիկ գրատուն, հրատ., 2010 (համահեղինակ)։
Կենսաբանություն-11, դասագրքի Կենսաբանության մեթոդական տետր | Ավագ դպրոցի 11-րդ դասարանի բնագիտամաթեմատիկական և ընդհանուր հոսքերի համար, մաս - 1-ին. «Աստղիկ գրատուն» հրատ., 2010 (համահեղինակ)։


== Ծանոթագրություններ ==
Հաթերք (գավառ)

Անվան այլ կիրառումների համար տե՛ս՝ Հաթերք (այլ կիրառումներ)Հաթերք, գավառ Մեծ Հայքի Արցախ նահանգում։ Տարածվել է Տրտու (Թարթառ) գետի հովտում (ընդգրկել է ձախափնյակը՝ Եղիշ Առաքյալի կամ Ջրվշտիկ վանքի մերձակայքից մինչև հոգևոր կենտրոն Դադիվանքի արևմտյան կողմի ձորը)։ Կոչվել է իշխանանիստ Հաթերք բերդավանի անունով։ XII-XIII դարերում եղել է Կենտրոնական Խաչենի իշխանության տիրույթը։ XII դարի 1-ին կեսին երեք ճյուղի բաժանված Խաչենի իշխանության գահերեց իշխան Հասան Ա, մոտ 1142 թ.-ին հաջորդելով հորը՝ Վախթանգ-Սակառին, հաջողությամբ պայքարել է Հայաստանի հյուսիսարևելյան նահանգներն ասպատակող սելջուկյան թուրքերի դեմ և պահպանել անկախությունը։ Նրա որդու՝ Վախթանգի գահակալման տարիներին (1182-1214) Հաթերքի իշխանությունը վերելք է ապրել, աշխույժ քաղ-տնտեսական կապեր հաստատել շրջակա իշխանությունների և երկրների (հատկապես՝ վրաց Բագրատունիների թագավորության) հետ։ Վախթանգը հովանավորել է Մխիթար Գոշին, հայ մշակույթի ուրիշ գործիչների։ Արու ժառանգներից զուրկ Վախթանգի մահից հետո Զաքարյանները Հաթերքի իշխանությունը բաժանել են իրենց փեսաներ Հասանի (Դոփի ամուսինը) և Ներքին Խաչենի տեր Վախթանգի (Խորիշանի ամուսինը) ժառանգների միջև։
Oricon

Oricon Inc. (ճապ.՝ オリコン株式会社, ընթերցվում է՝ «օրիկոն կաբուսիկի-գայսյա»), ճապոնական ընկերություն, որը տրամադրում է Ճապոնիայի երաժշտության և երաժշտական արդյունաբերության մասին տեղեկություններ։ Ընկերության հիմնադրման պաշտոնական օրն է համարվում 1999 թվականի հոկտեմբերի 1-ը, սակայն այն ստեղծվել է մեկ այլ ընկերության հիմքի վրա, որը կոչվում էր Original Confidence Inc. (ճապ.՝ 株式会社オリジナルコンフィデンス, ընթերցվում է՝ «կաբուսիկի-գայսյա օրինձինարու կոնֆիդենսու»)։ Այս կազմակերպությունը հիմնվել էր Սոկո Կոիկեի կողմից 1967 թվականին և հայտնի էր դարձել իր թողարկած հիթ-շքերթներով։
Կազմակերպությունում աշխատում են 203 աշխատակիցներ։


== Չարթեր ==
Սինգլներ (1968 թվականից)
Ալբոմներ (1987 թվականից)
Կարաոկե (1987 թվականից)
DVD-ներ (1999 թվականից)


== Ծանոթագրություններ ==


== Արտաքին հղումներ ==
Պաշտոնական կայք (ճապ.)
Օլեոգրաֆիա

Օլեոգրաֆիա (լատ.՝ oleum - յուղ և ․․․ գրաֆիա), յուղաներկ նկարների պոլիգրաֆիական վերարտադրման եղանակ։ Տարածված է եղել 19-րդ դարի երկրորդ կեսին։ Կիրառվել է նկարների վիմագրական վերարտադրման (տես Վիմագրություն) բազմագույն (մինչ 15-20 գույն) եղանակը։ Յուղաներկ գեղանկարչության ստեղծագործություններին առավել նմանեցնելու համար տպագրական տպվածքները լաքապատում էին և ենթարկում ռելիեֆային խածատման, որի շնորհիվ ստացվում էր կտավի մակերևույթի և յուղաներկի ռելիեֆային վրձնախազվածքի նմանակում։ Շատ դեպքերում օլեոգրաֆիան կոպտացնում և աղճատում էր բնագիրը։
Վարդանանք (այլ կիրառումներ)

Վարդանանք եզրը կարող է վերաբերվել.

Վարդանանք, Սասանյան Պարսկաստանի դեմ հայ ժողովրդի բարձրացրած ապստամբություն
Վարդանանք, տեղեկատվական հայագիտական հեռուստածրագիր, որը լույս էր տեսնում 1997-2008 թվականներին։
Վարդանանք, հայ անվանի գրող Դերենիկ Դեմիրճյանի պատմավեպ։
Վարդանանք, Արցախյան պատերազմին մասնակցած կամավորական ջոկատ։
Վարդանանք, Ավարայրի ճակատամարտին նվիրված հուշահամալիր Գյումրիի Վարդանանց հրապարակում։
Վարդանանք, ՀԽՍՀ ժողովրդական նկարիչ Էդուարդ Իսաբեկյանի` Դերենիկ Դեմիրճյանի «Վարդանանք» պատմավեպի հիման վրա ստեղծած նկարազարդումները։
Վարդանանք, 1996 թ. Երևանի պետական համալսարանում հիմնադրված ռազմահայրենասիրական դաստիարակության ակումբ
Սերգեյ Կիրիենկո

Սերգեյ Վլադիլենի Կիրիենկոն (ռուսերեն՝ Сергей Владиленович Кириенко, հուլիսի 26, 1962(1962-07-26), Սուխում, Վրացական ԽՍՀ, ԽՍՀՄ), ռուս քաղաքագետ։ Եղել է Ռուսաստանի վարչապետ 1998 թվականի մարտի 23-ից մինչև օգոստոսի 23, Բորիս Ելցինի կառավարման ժամանակահատվածում։ Ղեկավարում է Ռոսատոմի պետական միջուկային էնեգիայի բաժնետիրությունը։


== Վաղ կյանք ==
Սերգեյ Կիրիենկոյի մեծ հայրը՝ Յակով Իսրայտելը հայտնի է եղել իբրև նվիրված կոմունիստ, և Լենինը նրան է պարգևել մի ներգծված ատրճանակ, իր կուսակցությանը լավ ծառայելու համար։
Կիրիենկոն ծնվել է 1962 թվականին, Աբխազիայի Ինքնահռչակ Հանրապետության մայրաքաղաք՝ Սուխումիում, մեծացել է Սոչիում, հարավային Ռուսաստանում։ Միջնակարգն ավարտելուց հետո սովորել է Նիժնի Նովգորոդ Ջրային փոխադրման ճարտարագիտության ինստիտուտի նավաշինական ֆակուլտետում, որտեղ նրա ամուսնալուծված հայրն էր դասավանդում։ Այս ժամանակ, նա փոխեց իր հրեական ազգանունը և ընտրեց Կիրիենկոն, իր մոտ ուկրաինական ազգանունը։
Ըստ Օլեգ Պլատոնովի, նա սայենթոլոգիայի հետևորդ է։


== Պարգևներ ==
Պատվո շքանշան (2011)


== Ծանոթագրություններ ==
Եվգենի Վալիև

Եվգենի Դամիրովիչ Վալիև (ռուս.՝ Евгений Дамирович Валиев, մայիսի 3, 1990(1990-05-03), Մուրմանսկի մարզ, ՌԽՖՍՀ, ԽՍՀՄ), ռուս պրոֆեսիոնալ բասկետբոլիստ, թեթև հարձակվող։ Հանդես է գալիս ռուսական «Զենիթ» ակումբում և Ռուսաստանի բասկետբոլի ազգային հավաքականում։
2006 թվականին Ռուսաստանի պատանեկան հավաքականի կազմում դարձել է Եվրոպայի մինչև 16 տարեկանների առաջնության արծաթե մեդալակիր։
2008 և 2010 թվականներին Ռուսաստանի համապատասխան տարիքային հավաքականների կազմում մասնակցել է Եվրոպայի մինչև 18 և մինչև 20 տարեկանների առաջնություններին։
Ռուսաստանի ուսանողական հավաքականի կազմում դարձել է 2013 թվականին Կազանում անցկացված համաշխարհային ամառային ուսանողական խաղերի՝ ունիվերսիադայի հաղթող, որից հետո հրավիրվել է Ռուսաստանի առաջին (ազգային) հավաքական և նրա կազմում մասնակցել Եվրոպայի 2013 թվականի առաջնության մրցումերին։
2017-2020 թվականներին ընդգրկվել է Ռուսաստանի ազգային հավաքականի կազմում և մասնակցել Եվրոպայի բասկետբոլի 2017, 2018, 2019, 2020, 2021  թվականների առաջնությունների որակավորման/ընտրական մրցաշարերին։


== Ծանոթագրություններ ==


== Արտաքին հղումներ ==
Էջը «Տրիումֆ» բասկետբոլային ակումբի պաշտոնական կայքում(ռուս.)
Ռուսաստանի քաղաքների ցանկն ըստ բնակչության թվի

Ռուսաստանի քաղաքների ցանկում ընդգրկված են Ռուսաստանի Դաշնության՝ քաղաքի կարգավիճակ ունեցող բնակավայրերը՝ դասավորվեծ ըստ իրենց բնակչության թվի։ Բնակչության թիվը նշված է ըստ 2010 թվականի համառուսաստանյան մարդահամարի նախնական տվյալների։ Ցանկում նշված են նաև բնակավայրերի հիմնադրման կամ պատմական աղբյուրներում առաջին հիշատակման տարեթվերը։ Դաշնային նշանակության քաղաքներն ու վարչական շրջանների կենտրոնները նշված են թավատառ։
2014 թվականին Ռուսաստանի Դաշնության կազմում ընդգրկված Ղրիմի Հանրապետության բնակչությունը տրված է ըստ Ուկրաինայի վիճակագրական պետական ծառայության 2012 թվականի տվյալների։


== Պատկերասրահ ==


== Ծանոթագրություններ ==
Սպիտակ գվարդիա (այլ կիրառումներ)

Սպիտակ գվարդիա, կարող է վերաբերել՝

Սպիտակ գվարդիա - Ռուսաստանում քաղաքացիական պատերազմի ժամանակ, բոլշևիկյան ուժերի դեմ պայքարող ազգային պրոցարիստական զինվորական խմբավորումների (սպիտակ գվարդիականներ) ոչ պաշտոնական անվանումը
Սպիտակ գվարդիա - ռուս մտավորական ընտանիքի և նրանց ընկերների մասին վեպ
Ադամ Լամբերտի սկավառակագրություն

Ամերիկացի երգիչ Ադամ Լամբերտի սկավառակագրությունը բաղկացած է երեք ստուդիական ու մեկ թվային ալբոմներից, տասնհինգ սինգլերից և ինը տեսահոլովակներից։
American Idol-ի 8-րդ եթերաշրջանում 2-րդ հորիզոնականը զբաղեցնելուց հետո Լամբերտը թողարկեց երգերի դեմոձայնագրությունները, որոնք ձայնագրել էր շոուին մասնակցելուց առաջ։ Take One ալբոմը թողարկվել է 2009 թվականի նոյեմբերի 17-ին, Rufftown Recordings-ի միջոցով։ Նա առաջնաելույթ ունեցավ և հասավ պիկին Billboard 200-ում 72-րդ հորիզոնականը զբաղեցնելով և ներկայիս տվյալներով ԱՄՆ-ում վաճառվել է 40,000 օրինակով։ Լամբերտի գլխավոր For Your Entertainment ալբոմը թողարկվել է նույն թվականի նոյեմբերի 23-ին, RCA Records-ի միջոցով։ Այդ ալբոմի մեջ է ներառվում 2012 ֆիլմի գլխավոր երգը, այն նաև հասանելի է ֆիլմի սաունդթրեքերում։ Ներկայումս Կանադայում այն որակավորվել է պլատինե հավաստագրով, Նոր Զելանդիայում՝ ոսկե և ԱՄՆ-ում վաճառվել է 1,000,000 օրինակով։
For Your Entertainment ալբոմի նույնանուն պաշտոնական սինգլը հետո է թողարկվել։ Երգը զբաղեցրել է 62-րդ հորիզոնականը Hot 100 հիթ շքերթում։ Hot Dance Club Songs չարթում այն թոփ հնգյակի մեջ էր և ավելի մե հաջողություն ունեցավ համաշխարհային մասշտաբով։ Երգը Կանադայում որակավորվել է պլատինե հավաստագրով։ Հաջորդ սինգլը կոչվում է «Whataya Want from Me», որը դարձվ Լամբերտի ամենահաջողակ սինգլերից մեկը, այն ներկայումս զբաղեցնում է 10-րդ հորիզոնականը Billboard Hot 100 հիթ շքերթում և արժանացել է համաշխարհային հաջողությունների։


== Ալբոմներ ==


=== Ստուդիական ալբոմներ ===


=== Մինի ալբոմներ ===


=== Հավաքածու ալբոմներ ===


=== Համերգային ալբոմներ ===


== Սինգլեր ==


=== Այլ երգեր ===


== Տեսահոլովակներ ==


== Ծանոթագրություններ ==
Ռոժոկ (Նեկլինովսկի շրջան)

Անվան այլ կիրառումների համար տե՛ս՝ Ռոժոկ (այլ կիրառումներ)Ռոժոկ (ռուս.՝ Рожок ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Նատալևսկի գյուղական համայնքի կազմի մեջ։
Ձորուտի լեռներ

Ձորուտի լեռներ, լեռներ են Երնջակ գավառում, Երնջակ գետի ստորին հոսանքում՝ Արաքսի ափին։ Այս փոքրիկ լեռնաշղթան պատմական Ջուղա քաղաքատեղից և այժմյան Ջուղա գյուղի մոտով ձգվում է դեպի Երնջակ գետի հոսանքն ի վեր։ Այն վարդագույն երանգներով, բուսականությունից համարյա զուրկ լեռնաշղթա է և ծովի մակարդակից ունի 970-1300 մ բարձրություն։ Երբեմն կոչվել է նաև Ջուղայի լեռներ։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Բերգամո (գավառ)

Անվան այլ կիրառումների համար տե՛ս՝ Բերգամո (այլ կիրառումներ)Բերգամո (իտալերեն՝ Provincia di Bergamo, լոմբ.՝ Provincia de Bergom), նահանգ Իտալիայում։ Գտնվում է Լոմբարդիա մարզում։ Բնակչությունը կազմում է 1 098 740 մարդ (2010)։ Զբաղեցնում է 2 723 կմ² մակերես։ Կազմված է 244 կոմունաներից։ Բերգամո նահանգի մայրաքաղաքը նույնանուն քաղաքն է։


== Աշխարհագրություն ==
Հյուսիսից սահմանակից է Սոնդրիո (Provincia di Sondrio) նահանգին, արևելքից՝ Բրեշիային (Provincia di Brescia), հարավից՝ Կրեմոնային (Provincia di Cremona) և արևմուտքից՝ Միլանին (Provincia di Milano) և Լեկկոյին (Provincia di Lecco)։ Ամենաբարձր կետը համարվում է Պիցո դի Կոկան (իտալերեն՝ Pizzo di Coca)՝ 3052 մ բարձրությամբ։ Նահանգի հարավային մասը հիմնականում հարթավայրային է։ Նահանգի հյուսիս-արևմուտքում գտնվում են 3 գետեր՝ Սերիո (Sère), Բրեմբո (Brembo), Ադա (Addaկամ Addua)։


== Ժողովրդագրություն ==
2011 թվականի տվյալների համաձայն հիմնական մունիցիպալիտետների բնակչությունը հետևյալն է՝


=== Ազգային կազմ ===
2012 թվականի դեկտեմբերի 31-ի դրությամբ բնակչությունը կազմում է 119.612 մարդ։ Այստեղ ապրում են հետևյալ ազգությունները՝

 Մարոկկո 21.143
 Ռումինիա 14.758
 Ալբանիա 13.179
 Սենեգալ 10.223
 Հնդկաստան 9.302
 Բոլիվիա 6.099
 Ուկրաինա 4.299
 Պակիստան 3.684
 Չինաստան 3.088
 Եգիպտոս 2.754ISTAT-ի տվյալներով


== Ծանոթագրություններ ==
Աստղագիտական միություններ

Աստղագիտական միություններ, ազգային և միջազգային հասարակական կազմակերպություններ, որոնք աստղագետներին միավորում են գիտական հետազոտությունները կոորդինացնելու, գիտական նյութեր և գրականություն փոխանակելու, համագործակցություն կազմակերպելու և աստղագիտական գիտելիքներ տարածելու նպատակով։ Աստղագիտական միությունների մի մասն ընդգրկում է միայն մասնագետներին, իսկ մյուս մասը՝ նաև սիրող-աստղագետներին։ Առաջին աստղագիտական միությունների ստեղծումը (XIX դ.) կապված է եղել առանձին գիտական խնդիրների լուծման հետ։ Այժմ ավելի քան 30 երկրներում գոյություն ունեն 100-ից ավելի աստղագիտական միություններ. Ամերիկյան, Ֆրանսիական, Անգլիական թագավորական, Գերմանական, Կանադական թագավորական և այլն։
Հայկական աստղագիտական միությունը հիմնադրվել է 1952 թվականին, որպես ԽՍՀՄ-ում գործող Համամիութենական աստղագիտական-գեոդեզիական ընկերության (ՀԱԳԸ, ստեղծվել է 1932 թ.) բաժանմունք Հայաստանում։
1919 թվականին ստեղծվել է Միջազգային աստղագիտական միությունը (ՄԱՄ)։


== Տես նաև ==
Հայկական Աստղագիտական Ընկերություն
Միջազգային աստղագիտական միություն
Աստղագիտական միությունների ցանկ


== Արտաքին հղումներ ==
Հայկական Աստղագիտական Ընկերություն
Սոջու

Սոջու (հանգըլ՝ 소주, հանջա՝ 燒酒), ավանդական կորեական ալկոհոլային խմիչք, օղու տարատեսակ, սակայն էթիլսպիրտի առավել քիչ պարունակությամբ։
Սպիրտի ծավալային չափը կարող է կազմել 20 %-ից մինչև 45 % (առավել տարածված տարբերակը՝ 20 %)։
Պատրաստվում է հիմնականում քաղցր կարտոֆիլից կամ ցորենից։ Թափանցիկ հեղուկ է սպիրտին հատուկ բույրով, ըստ համի՝ քաղցր։
Կորեայի հիմնական ալկոհոլային խմիչքն է և համարվում է տեղի նշանակալի երևույթներից մեկը։ Հարավային Կորեայում գործում է սոջուի թանգարանը։


== Պատմություն ==
Առաջին անգամ սոջուն հայտվել է 1300 թվականին Մոնղոլիայի՝ Կորեա ներխուժման ժամանակ։ Մոնղոլները իրենց հետ բերել էին դիստիլյացիայի տեխնոլոգիան, որոնք էլ, իրենց հերթին, վերցրել էին պարսիկներից Կենտրոնական Ասիա արշավանքների ժամանակ։
1965 թվականից մինչև 1991 թվականը բրնձի վրա կատարվող ծախսերը նվազեցնելու նապատակով Հարավային Կորեայի կառավարությունը արգելեց սոջուի ստեղծման ավանդական՝ մաքուր ցորենից պատրաստման տարբերակը։ Սոջուն սկսեցին պատրաստել էթիլ սպիրտի լուծմամբ և արոմատիզատորների ավելացամբ (ֆրուկտոզ և այլն)։ Սոջուի ապրանքանիշների մեծ մասը, որ թողարկվում են ներկայումս, հենց այդ կերպ են պատրաստվում։
Ներկայումս սոջուն գլխավոր ալկոհոլային խմիչքն է թե՛ Հարավային Կորեայում, թե՛ Հյուսիսային Կորեայում։ 2004 թվականին Հարավային Կորեայում գործածվել է ավելի քան 3 միլիարդ շիշ սոջու։ Բացի այդ՝ սոջուի բրենդներից մեկը՝ հարավկորեական Jinro-ն, համարվում է առաջատարը ալկոհոլային բրենդների շարքում աշխարհում վաճառքի ծավալների չափով։ 2008 թվականին վաճառվել է 75,99 միլիոն այդ խմիչքի քեյս։ Jinro ապրանքանիշի արտադրանքի ավելի քան 90 %-ը վաճառվում է Հարավային Կորեայում։


== Պատրաստում ==


=== Մաքուր սոջու ===
Սոջուի պատրաստման հիմնական հումքը քաղցր կարտոֆիլն է և հատիկային մշակաբույսերը՝ բրինձն ու ցորենը։ Սոջուի պատրաստման տեխնիկական պարբերաշրջանը ներկառում է մի շարք փուլեր.

առաջին փուլում հումքը մանրացնում են,
երկրորդ փուլում մանրացված հումքը պահում են հատուկ տարաներում, որտեղ աստիճանաբար ավելացնում են էթիլ սպիրտ,
երրորդ փուլը անմիջական սոջուի պատրաստման փուլն է։Սոջուն ֆիլտրում են փայտածուխից, որը պատրաստում են որոշակի տարիքի և տեսակի բամբուկից։


=== Կորեական էթիկետ ===
Սոջուն լցնում են ոչ մեծ ապակե տարաների մեջ։ Հիմնականում խմում են՝ մսից կամ ձկանից պատրաստված ուտեստներ ճաշակելով։
Սոջուն լցնում են երկու ձեռքով։ Ինքդ քեզ սոջու լցնելը համարվում է հիմարություն։
Սոջուն խմում են ոչ մեծ կումերով։
Սոջուի բաժակը հարկ է խմել մինչև վեջ, և միայն դրանից հետո լցնել կրկին։
Առավել երիտասարդ կորեացիները սոջուն չեն խմում ավագների ներկայությամբ։ Միևնույն սեղանի մոտ նստելով՝ հարկ է թեքվել և միայն դրանից հետո մոտեցնել բաժակը։ Այլ վարքագիծը չհարգելու նշան է։


== Տես նաև ==
Կորեական խոհանոց


== Ծանոթագրություններ ==


== Արտաքին հղումներ ==
Ջինրո սոջու (անգլ.)
Անդոնյան սոջու (կոր.)
Սոջուի լուսանկարներ Archived 2010-11-29 at the Wayback Machine.
Սոջուի թանգարան Archived 2007-10-11 at the Wayback Machine.
Սոջուից պատրաստված կոկտեյլ
Նիկոլաևկա (գյուղ, Շևչենկոյի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Խարկովի մարզի Շևչենկոյի շրջանում։
1977 թվականի տվյալներով Նիկոլաևկա գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուբաշիխա (Չերյոխի վտակ)

Լյուբաշիխա (ռուս.՝ Любашиха), գետ Ռուսաստանում, հոսում է Յարոսլավլի մարզով։ Գետաբերանը գտնվում է Չերյոխա գետի ձախ ափից 105 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վադնիյե, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000212102000029195
Կոդը ըստ հիդրոլոգիական հետազոտության (ՌԴ) — 102002919
Ավազանի կոդը — 01.03.00.002
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Չիչեկլի

Չիչեկլի, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Էրոտոկրիտոս

«Էրոտոկրիտոս» (հուն․՝ Ερωτόκριτος), չափածո վեպ, 17-րդ դարի վենետիկյան վերածննդի շրջանի հունական գրականության գլուխգործոցը։ Գրվել է մոտավորապես 1640 թվականին՝ հույն գրող Վիցենձոս Կորնարոսի  կողմից Կրետեում՝ Հերակլիոն քաղաքում։
Այն իրենից ներկայացնում է չափածո վեպ։ Այստեղ համատեղված են ասպետական և ժողովրդական էպոսի հատկանիշները։


== Պատմություն ==
«Էրոտոկրիտոս»-ի սիրաբանության ստեղծման համար նախահիմք է ծառայել ֆրանսիացի գրող Պյեր դը լա Սիպեդի «Փարիզ և Վիեննա» վեպը, որը այդ շրջանում չափազանց հայտնի է եղել ամբողջ Եվրոպայում։
Վեպի իրադարձությունները շարադրված է ազատ ոճով՝ հունարեն լեզվի արևելակրետական բարբառով։ Այս վեպի շնորհիվ Վիցենձոս Կորնարոսը դարձել է նոր շրջանի հունական գրականության ամենահայտնի դեմքերից մեկը։  «Փարիզ և Վիեննա»-ն Կորնարոսի կողմից օգտագործվել է, միայն որպես նախահիմք։ Հեղինակը ստեղծագործությունը հարմարեցրել է հունական ազգային ավանդույթների և ժողովրդական խոսքի առանձնահատկություններին։ Ստեղծագործությունն առաջին անգամ հրատարակվել է 1713 թվականին Իտալիայում՝ Վենետիկում։ Հունաստանում առաջին անգամ հրատարակվել է Հերակալիոն քաղաքում։
19-րդ դարում «Էրոտոկրիտոս»-ը ոգեշնչել է հույն հայտնի գրող Սոլոմոս Դիոնիսոսին իր գրական գործունեության մեջ։ Այն նաև զգալի ազդեցություն է ունեցել բանաստեղծներ Կոստիս Պալամասի, Կոստաս Կրիստալիսի և Յորգոս Սեֆերիսի ստեղծագործությունների վրա։
1987 թվականին ՅՈւՆԵՍԿՕ-ն ընդունել է որոշում առ այն, որ «Էրոտոկրիտոս»-ը պետք է դասվի համաշխարհային մշակույթի երեք հարյուր գլուխգործոցների շարքին։


== Տես նաև ==
Հունական գրականություն
Չափածո վեպ


== Գրականություն ==
Նիկոլաու Ն.Գ. «Հույն նոր գրականության համառոտ բառարան» — Մոսկվա, Ռուսաստան. «Լիբրոկոմ», 2010. — 296 էջ — ISBN 978-5-397-01373-4
Չերնիշեվա Տ.Ն. Հունական գրականությունը 17-րդ դարում // Համաշխարհային գրականության պատմություն — Մ.: Գիտություն, 1983—1994. — հ. 4. — 1987. — էջ 335—339.
Ստարայա Սլոբոդա (այլ կիրառումներ)

Ստարայա Սլոբոդա, կարող է վերաբերել՝

Ստարայա Սլոբոդա - գյուղ Ռուսաստանի Մոսկվայի մարզի Շչոլկովսկի շրջանի կազմում։
Ստարայա Սլոբոդա - գյուղ Ռուսաստանի Սմոլենսկի մարզի Գագարինսկի շրջանի կազմում։
Կոզմա (այլ կիրառումներ)

Կոզմա, կարող է վերաբերել՝

Կոզմա - հայ գրիչ և մանրանկարիչ
Կոզմա - գետ Ռուսաստանում, Վոլոգդայի վտակը
Բեալկուր

Բեալկուր (ֆր.՝  Béalcourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 102 մարդ, բնակչության խտությունը` 28.25 մարդ/կմ²։ Բնակավայրը զբաղեցնում է 3.61 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս, Ամյեն քաղաքից 35 կմ հյուսիս։


== Բնակչություն ==


== Տնտեսություն ==
2010 թվականին կար 58 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 17։ Ակտիվության ցուցանիշը կազմում է 70,7 %։ 41 աշխատունակ մարդկանցից աշխատել է 39 անձ (20 տղամարդ և 19 կին)։ Գործազուրկ են եղել 2 անձ (1 տղամարդ և 1 կին)։ 17 անաշխատունակներից աշակերտներ կամ ուսանողներ չեն եղել, 9-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էդուարդ Բաբայան (այլ կիրառումներ)

Էդուարդ Բաբայան անունը կարող է վերաբերել հետևյալ անձանց.

Էդուարդ Բաբայան (1937-2001), թերապևտ։ Բժշկական ծառայության պահեստի լեյտենանտ (1964)։
Էդուարդ Բաբայան (1920-2009), բժիշկ, հոգեբույժ, թմրաբան։ ՌԴ վաստակավոր բժիշկ։
Էդուարդ Բաբայան, ՀՀ ԱԺ 7-րդ գումարման պատգամավոր ԲՀԿ խմբակցությունից։
Մեչիսլավ Դոմարադսկի

Մեչիսլավ Դոմարադսկի (Դոմարադզկի) (բուլղար․՝ Мечѝслав Марѝан Домара̀дски, լեհ.՝ Mieczysław Marian Domaradzki, 2 հոկտեմբերի, 1949, Բժեգ, Լեհաստան - 26 հունիսի, 1998, Սեպտեմվրի, Բուլղարիա), լեհական ծագմամբ բուլղարացի հնէաբան, Բուլղարիայի գիտությունների ակադեմիայի անդամ, ավելի քան հարյուր գիտական հրատարակությունների հեղինակ։


== Կենսագրություն ==
Մեչիսլավ Դոմարադսկին ծնվել է 1949 թվականի հոկտեմբերի 2-ին Լեհաստանի Բժեգ քաղաքում։ 1967 թվականից մինչև 1972 թվականը հնագիտություն է սովորել Կրակովի Յագելոնյան համալսարանում։ 1973 թվականին սկսել է աշխատել հին Թրակիայի տարածքում։ 1976 թվականին Մեչիսլավ Դոմարադսկին պաշտպանել է դոկտորական ատենախոսություն «Թրակիան ու կելտական արշավանքները» թեմայով. նրա գիտական ղեկավարն է եղել պրոֆեսոր Իվան Վենեդիկովը։ Այդ ժամանակից սկսած Մեչիսլավ Դոմարադսկին ապրել և աշխատել է Բուլղարիայում։

Դասախոսություններ է կարդացել Վելիկո Տիռնովոյի համալսարանում, կելտական արվեստին նվիրված դասընթաց է վարել Սոֆիայի Նոր բուլղարական համալսարանում։ Մեչիսլավ Դոմարադսկին դասախոսություններ է կարդացել նաև Կրակովի Յագելոնյան համալսարանում, Վարշավայի համալսարանում, Պրահայի Կարլի համալսարանում։ 1997 թվականի վերջին Մեչիսլավ Դոմարադսկին նշանակվել է Լեհաստանի Օպոլե քաղաքի համալսարանի հնէաբանության ամբիոնի վարիչ։ Նա եղել է Բուլղարիայում, Լեհաստանում ու Կենտրոնական Եվրոպայի այլ երկրներում անցկացված բազմաթիվ գիտաժողովների մասնակիցն ու կազմակերպիչը։
Մեչիսլավ Դոմարադսկին եղել է «Բուլղարիայի հնագիտական քարտեզ» նախագծի հիմնադիրը, ինչպես նաև նա առաջինն է հայտնաբերել Պիստիրոս բնակատեղին, որ հիմնադրվել է մ.թ.ա. 5-րդ դարում Մարիցա գետի վերին հոսանքներում։ Այդտեղ գտած հնագիտական իրերի հիման վրա Մեչիսլավ Դոմարադսկու ջանքերով 1995 թվականին Բուլղարիայի Սեպտեմվրի քաղաքում բացվել է հնագիտական թանգարան, որը հետագայում կոչվել է Մեչիսլավ Դոմարադսկու անունով։
Մեչիսլավ Դոմարադսկին մահացել է 1998 թվականի հունիսի 26-ին Բուլղարիայի Սեպտեմվրի քաղաքում։


== Մատենագրություն ==
Домарадски, М., 1991, "Том I. Емпорион Пистирос: Трако-гръцки търговски отношения" ИК "Беллопринт" - Пазарджик, 1991 г.;
Домарадски, М., 1994 г., "Изложба цар Котис I. Тракийската държава. Емпорион Пистирос", каталог, гр. Септември, 1994 г.;
Домарадски, М., Танева, В., 1998 г., "Том II. Емпорион Пистирос: Тракийската култура в прехода към елинистичната епоха", гр. Септември, 1998.;
Bouzek, J., Domaradzki, M., Archibald, Z., eds. 1997: Pistiros I, Excavations and Studies, Prague;
Bouzek, J., Domaradzka, L., Archibald, Z., eds. 2002: Pistiros II, Excavations and Studies, Prague;
Bouzek, J., Domaradzka, L., eds. 2005: The Culture of Thracians and their Neighbours: Proceedings of the International Symposium in Memory of Prof. Mieczyslaw Domaradzki, with a Round Table "Archaeological Map of Bulgaria", BAR International Series 1350;
Domaradzki, M., Domaradzka, L., Bouzek, J., Rostropowicz, J., eds. 2000: Pistiros et Thasos: Structures economiques dans la peninsule balkanique aux VII e — II e siecles av. J.-C., Opole;
Bouzek, J., Domaradzka, L., Archibald, Z., eds. 2007: Pistiros III, Excavations and Studies, Prague.


== Ծանոթագրություններ ==


== Արտաքին հղումներ ==
В памет на Мечислав Домарадски Archived 2011-07-06 at the Wayback Machine. (բուլղ.)
(7215) Գերհարդ

(7215) Գերհարդ (անգլ.՝ Gerhard), աստերոիդ աստերոիդների գոտու արտաքին մասում։ Հայտնաբերվել է 1977 թվականի մարտի 16-ին Հանս-Էմիլ Շուստերի կողմից Լա Սիլյայում։
Միջին հեռավորությունը Արեգակից կազմում է 3,210897 ա. մ., առավելագույնը մոտենում է 3,1781 ա. մ. հեռավորության վրա և հեռանում 3,2437 ա. մ.։ Արեգակի շուրջ մեկ ամբողջական պտույտ է կատարում 2101,54 երկրային օրվա ընթացքում, իր ուղեծրով շարժվելով միջինում 0,171303 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7215) Գերհարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գվյուդոուն Սամուելսոն

Գվյուդոուն Սամուելսոն (իսլ.՝ Guðjón Samúelsson, ապրիլի 16, 1887(1887-04-16), Ռեյկյավիկ, Իսլանդիա - ապրիլի 25, 1950(1950-04-25), Ռեյկյավիկ, Իսլանդիա) հայտնի իսլանդացի ճարտարապետ։ Նրան անվանում են Իսլանդիայի ամենաազդեցիկ ճարտարապետներից։։ Նրա ամենահայտնի գործերն են Իսլանդիայի համալսարանը, Աքուրեյրիի եկեղեցին, Ռեյկյավիկի կաթոլիկ եկեղեցին և այլն։ Նրա վերջին և ամենահայտնի գործը Հալթգրիմսկիրկյա եկեղեցին է, որի կառուցումը իր կենդանության օրոք այդպես էլ չավարտվեց, քանի որ 75 մետրանոց այս եկեղեցու շինարարությունը սկսվել է 1937 թվականին և ավարտվել 1986 թվականին։
Գվյուդոուն ճարտարապետության և քաղաքաշինության ոլորտում նորարար էր։ Նա քաղաքաշինության կողմնակից  էր և Աքուրեյրի քաղաքի հատակագիծը կազմող գլխավոր ճարտարապետներից էր։ Նրա կարծիքով պետք է առանձնացվեն քաղաքի բնակելի շրջանները և վարչական շենքերով թաղամասերը։


== Կենսագրություն ==
Վաղ կյանքի մասին այդքան էլ շատ բան հայտնի չէ։ Ուսումն ավարտել է 1919 թվականին։
Իսլանդացի ճարտարապետ Պետուր Արմանսոնը բնութագրել է նրան որպես 1920-ականների իսլանդական ճարտարապետության իշխող կերպար։ Նա առանցքային դերակատարում է ունեցել Ռեյկյավիկի քաղաքաշինության մեջ, Իսլանդիայի ուրբանիզացման և մոդերնիզացման ժամանակ։
Ճարտարապետության մեջ փորձել է ստեղծել իսլանդական ոճ։ Ասում են, որ նրա նախագծերից շատերը ոգեշնչված են եղել Իսլանդիայի բնական երկրաբանությամբ։ Հալթգրիմսկիրկյաի Գուջոնի դիզանյը, օրինակ ոգեշնչված է եղել բազալտե սյուներից, ինչպես օրինակ Սվարթիֆոսը։


== Այլ ընթերցանություն ==
Nannini, Sofia. 2020. "Icelandic Concrete Surfaces: Guðjon Samuelsson’s Steining (1930–50)." The Construction History Society


== Ծանոթագրություններ ==